《葛鲁卿再和复用前韵奉酬 其一》
宋代·沈与求

闻公卜居问龟策，隐屏畏人呼重客。闲招溪友铁头航，戏蹑邻娃金齿屐。

舍旁修木荫风潭，坐有郎君掣电岩。已将此段慰偪仄，更为岑参来巷南。

细说当年陈类癖，伏閤忿争书日历。国医袖手药笼空，挂壁犹馀弓矢室。

吾州万落与千村，以葛名儿浸及孙。刲羊击豕作寒食，定恐酌公忘斗石。

作者简介：沈与求（1086—1137），宋代大臣。字必先，号龟溪，湖州德清（今属浙江）人。政和五年进士。历官明州通判、监察御史、殿中侍御史、吏部尚书兼权翰林学士兼侍读，荆湖南路安抚使、镇江知府兼两浙西路安抚使、吏部尚书、参知政事、明州知府、知枢密院事。著有《龟溪集》。